La dua LingvaFest’ en Slovakio
#000000
Vere granda, sukcesa, bunta aranĝo, dediĉita al lingvoj kaj kulturoj – tia estas lingva festivalo “LingvaFest’”, kiu okazis la 26-27an de septembro en Bratislavo, Slovakio. Ĝi allogis ĉirkaŭ 2500 partoprenantojn, okazis entute 107 programeroj, prezentiĝis 30 ekspoziciantoj. Kaj grava informo: ĝi estas organizita de Esperantistoj!
#000002
La festivalon gastigis la Ekonomia Universitato de Bratislava. Ĝia programo (entute 107 eroj!) estis dividita je kvar ĉefaj partoj: prelegoj, uzinoj (kreivaj metiejoj), rapidkursoj, kultura programo (koncertoj). Aldone pretis 30 ekspoziciantoj – multaj vere bone prepariĝis, kaj eblis, ekzemple, gajni librolegilon aŭ trisemajnan lingvo-kurson en Hispanio. Prezentiĝis pluraj famaj personoj: slovakaj verkistoj, kantistoj, sciencistoj... Sed ne mankis ankaŭ alilandaj partoprenantoj: ekzemple, la kroata poligloto-slavisto Anton Lisjak, la irlanda poligloto-esperantisto kaj diplomato Seán Ó Riain kaj aliaj.
#000007
E@I mem prezentis en sia budo diverstipajn lingvajn projektojn, kiujn ĝi realigas dum lastaj jaroj. Ne mankis viva prezento de la plej lasta: Vortoj – danctapiŝa komputila ludo, kiu kombinas lingvolernadon kun dancado-saltado (). La ludo iĝas pli kaj pli populara kaj jam estas unuaj lernejoj en Slovakio, kiuj aĉetis ĝin por uzado kun siaj studentoj.
#000008